Industria bërthamore në SHBA
Instituti i Energjisë Bërthamore, thotë se numri i centraleve me energji bërthamore në Shtetet e Bashkuara po shtohet
Lajmi më i mirë është ndërtimi i centraleve të reja: dy në Karolinën e Jugut dhe dy në Xhorxhia. Instituti i Energjisë Bërthamore thotë se janë paraqitur edhe 12 aplikime për ndërtimin e centraleve bërthamore. Steve Byrne, i Kompanisë Elektrike dhe të Gazit të Karolinës së Jugut, thotë se për kompaninë e tij energjia bërthamore ishte një opcion pozitiv. Karolina e Jugut ka aktualisht 7 reaktorë në funksionim. Xhorxhia ka 6 reaktorë, plus dy reaktorë të rinj, që po ndërtohen. Stephen Kuzinski është drejtor ekzekutiv i Kompanisë Bërthanore Jugore të Xhorxhias. Disa centrale bërthamore janë mbyllur sepse nuk janë konkurues me burime të tjera energjia, kryesisht me gazin natyror më pak të kushtueshëm. Instituti i Enegjisë Bërthamore mbështet një shumëllojshmëri burimesh energjie për vendin, por drejtori i këtij instituti, Marv Fertel paralajmëron se kjo nuk po ndodh. Por opozita ndaj energjisë bërthamore është shumë e fuqishme. Disa studime tregojnë se më shumë se gjysma e amerikanëve janë kundër ndërtimit të më shumë centraleve bërthamorë kryesisht për shkak të shqetësimeve të sigurisë. Phillip Museguus i grupit anti-nuklear Riverkeeper, thotë se për sa i përket kostos dhe aspektit ekonomik, energjia bërthamore nuk ka kuptim. Rreth 40 vjet të shkuara grupe anti-nukleare si like Riverkeeper, filluan protestat në gjithë botën, por katastrofa bërthamore në Fukushima të Japonisë në vitin 2011 u dha atyre më shumë municion. Përfaqësuesit e kësaj industrie hedhin poshtë pretendimet se energjia bërthamore nuk është e sigurtë, madje është synim i terrorizmit. Lidhur me hedhjen e mbeturinave bërthamore, kjo vazhdon të jetë një çështje e debatueshme në Shtetet e Bashkuara, ndërsa Kongresi deri tani nuk ka qenë në gjendje të bjerë dakord mbi një zgjidhje.